

**OTVORENI UPISI U PROGRAM OSPOSOBLJAVANJA**

**ZA POSLOVE ODRŽAVANJA OKUĆNICA I BAZENA**

**1. O PROGRAMU**

Program osposobljavanja za poslove održavanja okućnica i bazena u trajanju od 190 sati realizirat će se redovitom ili konzultativno-instruktivnom nastavom. Teorijski dio programa sastoji se od 52 sata, vježbe od 38 sati, a praktična nastava od 100 sati.

Kompetencije koje polaznik stječe završetkom programa su

- razlikovanje osnovnih vrsta i karakteristika biljaka za vrtni uzgoj,

- korištenje odgovarajućih postupaka u oblikovanju i njezi uzgojnih oblika vrtnog bilja,

- korištenje osnovnih alata, strojeva i sredstava za uzgoj bilja na ispravan i siguran način,

- primjenjivanje osnovnih tehnika održavanja bazena i čišćenja bazenske vode koristeći pribor i sredstva na ispravan način, te

- primjenjivanje pravila zaštite na radu, zaštite od požara i pružanja prve pomoći.

Program je odobrilo Ministarstvo znanosti, obrazovanja i sporta RH te se nakon položenog završnog ispita novo zanimanje upisuje u e-radnu knjižicu.

**2. UVJETI ZA UPIS:**

- najmanje završena osnovna škola

- navršenih 18 godina

- liječničko uvjerenje o zdravstvenoj sposobnosti za obavljanje poslova održavanja okućnica i bazena

**3. DOKUMENTI POTREBNI ZA UPIS:**

- preslika osobne iskaznice

- rodni list

- domovnica

- dokaz o najmanje završenoj osnovnoj školi

- liječničko uvjerenje o zdravstvenoj sposobnosti za poslove održavanja okućnica i bazena

- popunjena prijavnica – upisnica

**Prijave i upisi na natječaj otvoreni su od 05.09.2019. do 22.11.2019. godine. Prijave i upisi obavljaju se osobno u Pučkom otvorenom učilištu – Università popolare aperta „Vodnjan - Dignano“, Portarol 31, 52215 Vodnjan, radnim danom od 8.00 do 16.00 sati. Početak nastave je predviđen u prosincu.**

Kontakti: uciliste.vodnjan.dignano@gmail.com, [www.pou-upa-vodnjan.com](http://www.pou-upa-vodnjan.com), tel. 052/512-540